Ελισάβετ Πέρσι, δούκισσα του Σόμερσετ

Η Ελισάβετ βαρόνη Πέρσυ suo jure, και δούκισσα τού Σόμερσετ λόγω τού γάμου της, αγγλ.: Elizabeth baroness Percy, duchess of Somerset (26 Ιανουαρίου 1667 – 23/24 Νοεμβρίου 1722) από την Οικογένεια Πέρσι ήταν Αγγλίδα αυλική.

Ονομάστηκε λαίδη Ελισάβετ Πέρσυ μεταξύ 1667 και 1679, κόμισσα τού Όγκλ μεταξύ 1679 και 1681, λαίδη Ελισάβετ Θάυν μεταξύ 1681 και 1682 και δούκισσα τού Σόμερσετ μεταξύ 1682 και 1722. Ήταν το μόνο επιζόν παιδί και μοναδική κληρονόμος τού Τζόσελυν Πέρσυ 11ου κόμη τού Νορθάμπερλαντ (1644–1670). Η λαίδη Ελισάβετ ήταν μία από τις στενότερες προσωπικές φίλες τής βασίλισσας Άννας, γεγονός που οδήγησε τον Τζόναθαν Σουίφτ να σκηνοθετήσει εναντίον της μία από τις πιο αιχμηρές σάτιρες του, την Προφητεία τού Ουίνδσορ, στην οποία την αποκαλούσε «Καρότα».

 Οικογένεια 
Παντρεύτηκε τρεις φορές, αποκτώντας παιδιά μόνο από τον 3ο γάμο:

 Ερρίκος Κάβεντις, κόμης του Όγκλ 
Σε ηλικία 12 ετών, παντρεύτηκε, στις 27 Μαρτίου 1679, τον 20χρονο Ερρίκο Κάβεντις κόμη τού Όγκλ (1659 – 1 Νοεμβρίου 1680), τον μοναδικό γιο και κληρονόμο τού Ερρίκου Κάβεντις 2ου δούκα τού Νιούκαστλ, ο οποίος, σύμφωνα με τον γαμήλιο διακανονισμό, υιοθέτησε το επώνυμο Πέρσυ αντί τού επιθέτου του. Ωστόσο, απεβίωσε τον επόμενο χρόνο και τάφηκε στην ενοριακή εκκλησία στην έδρα των Πέρσυ στο Πέτγουορθ. Ο λόρδος Όγκλ έχει μείνει στη μνήμη κυρίως γι' αυτόν τον βραχύβιο γάμο. Ήταν μόλις 12 ετών, όταν παντρεύτηκαν και έμεινε χήρα ένα χρόνο αργότερα. Λόγω τής ηλικίας της, είναι απίθανο ο γάμος να ολοκληρώθηκε. 

 Θωμάς Θάυν 
Στις 15 Νοεμβρίου 1681, σε ηλικία 14 ετών, παντρεύτηκε τον Θωμά Θάυν (απεβ. 1682) από το Λόνγκλιτ τού Γουίλτσιρ, γνωστό λόγω τού μεγάλου εισοδήματός του ως «Τομ των Δέκα Χιλιάδων», συγγενή τού Θωμά Θάυν 1ου υποκόμη τού Γουέιμουθ. Αυτός δολοφονήθηκε τον επόμενο Φεβρουάριο στο Πολ Μολ από τρεις άνδρες, υποτίθεται με εντολή τού Σουηδού κόμη Καρλ Γιόχαν φον Κένιγκσμαρκ,  ο οποίος είχε αρχίσει να καταδιώκει την Ελισάβετ, μετά τη φήμη ότι ο γάμος της ήταν δυστυχισμένος. Για το υπόλοιπο τής ζωής της, οι εχθροί τής Ελισάβετ διέδωσαν την ιστορία, ότι είχε υποκινήσει τη δολοφονία. Οι πραγματικοί δολοφόνοι απαγχονίστηκαν, αλλά ο Κένιγκσμαρκ αθωώθηκε από την κατηγορία τής συνέργειας στο έγκλημα, παρά τα εκτεταμένα αισθήματα τού κοινού εναντίον του. Δεν υπήρχαν παιδιά από αυτόν τον γάμο. Collins, Arthur, Peerage of England, Volume 4, London, 1756, p. 186]

 Κάρολος Σίμορ, 6ος δούκας τού Σόμερσετ 
μικρογραφία|200εσ|Ο θυρεός τού Καρόλου Σίμορ 6ου δούκα τού Σόμερσετ: θυρεός των Σίμορ δουκών τού Σόμερσετ, με επάνω από όλα θυρεός των Πέρσυ, τριμερής: 1ο: των Πέρσυ σύγχρονο/Bραβάντης· 2ο:ντε Λασύ· 3ο: των Πέρσυ παλαιό. Από γλυπτό στο επάνω μέρος τού τζακιού τής Μαρμάρινης Αίθουσας, στο Πέρθγουορθ Χάουζ.

Σε ηλικία 15 ετών, πέντε μήνες μετά το τέλος τού Θωμά Θάυν, η Ελισάβετ παντρεύτηκε, στις 30 Μαΐου 1682, τον 20χρονο Κάρολο Σίμορ 6ο δούκα τού Σόμερσετ, από το Κάστρο Μάρλμποροω στο Γουίλτσιρ, και έτσι έγινε δούκισσα του Σόμερσετ. Λίγο μετά τον γάμο, αυτός ανακατασκεύασε σε ανακτορικό στιλ την κύρια έδρα τού πατέρα της, Πέτγουορθ Χάουζ, στο Σάσεξ. Ο γάμος λέγεται ότι ήταν δυστυχισμένος: ενώ έφερε στον δούκα μεγάλο πλούτο, λέγεται ότι δεν έλαβε ούτε στοργή, ούτε ευγνωμοσύνη σε αντάλλαγμα. Από τον δούκα απέκτησε τα ακόλουθα παιδιά:

 Κάρολος, κόμης τού Χέρεφορντ (βαπτίστηκε 22 Μαρτίου 1683 – απεβ. πριν από τις 26 Αυγούστου 1683), απεβ. σε βρεφική ηλικία.
 Άλγκερνον, 7ος δούκας τού Σόμερσετ (11 Νοεμβρίου 1684 - 7 Φεβρουαρίου 1750), ο μεγαλύτερος επιζών γιος και κληρονόμος. Η μοναχοκόρη του και μοναδική κληρονόμος, λαίδη Ελισάβετ Σίμορ, δούκας τής έδρας των Πέρσι, μαζί με τον σύζυγό της σερ Ούγο Σμίθσον 4ο βαρονέτο (απεβ. το 1786) (ο οποίος το 1749 υιοθέτησε το επώνυμο Πέρσυ, και το 1766 ορίστηκε δούκας τού Νορθάμπερλαντ), κληρονόμησαν τα μισά από τα μεγάλα κτήματα των Πέρσυ, συμπεριλαμβανομένου τού Κάστρου Άλνγουικ και τού Οικισμού Σάυον.
 Πέρσι, απεβ. άγαμος.
 λαίδη Ελισάβετ (1685–2 Απριλίου 1734), σύζυγος τού Ερρίκου Ο'Μπράιεν 8ου κόμη τού Θόμοντ (1688–1741), άτεκνη. Ο εκλεκτός κληρονόμος του ήταν ο νεότερος ανιψιός της, Πέρσυ Γουίνταμ-Ο'Μπράιεν 1ος κόμης τού Θόμοντ (π.1713 – 1774), από το Σόρτγκροουβ τού Έσσεξ, ο οποίος υιοθέτησε το επώνυμο Ο'Μπράιεν και προήχθη σε ευγενή.
 λαίδη Αικατερίνη (1693 – 9 Απριλίου 1731), σύζυγος τού σερ Γουλιέλμου Γουίντχαμ 3ου βαρονέτου (π. 1688 – 1740) τού Όρχαρντ Γουίντχαμ στο Σόμερσετ. Ο μεγαλύτερος γιος της ήταν ο Κάρολος Γουίντχαμ 2ος κόμης τού Έγκρεμοντ (1710–1763), ο οποίος κληρονόμησε τα μισά από τα μεγάλα κτήματα των Πέρσυ, συμπεριλαμβανομένων των Πέρθγουρθ Χάουζ και τού Κάστρου Έγκρεμοντ.
 λαίδη Άννα (1709 – 27 Νοεμβρίου 1722), απεβ. νέα.
 λαίδη Φραγκίσκη, απεβ. ανύπαντρη.

 Αυλική σταδιοδρομία και πολιτική επιρροή 
μικρογραφία|Ελισάβετ Σίμορ, π. το 1710.

 Δημόσια εικόνα 
μικρογραφία|Ένας πίνακας τής Ελισάβετ Σίμορ από τον Πίτερ Λέλυ.

 Το τέλος 
Η Ελισάβετ Πέρσυ δούκισσα τού Σόμερσετ και κυρία των Ιματίων τής Άννας τής Μ. Βρετανίας, απεβίωσε από καρκίνο τού μαστού στις 23/24 Νοεμβρίου 1722, σε ηλικία 55 ετών. 

 Κτήματα και κατοικίες 
Η λαίδη Ελισάβετ Πέρσυ χάρισε στους συζύγους της τεράστια κτήματα, και επιπλέον τις κατοικίες της: το Κάστρο Άλνγουικ, το Πέτγουορθ Χάουζ, το Σάυον Χάουζ και το Νορθάμπερλαντ Χάουζ στο Λονδίνο.         

 Αναφορές και σημειώσεις 

 Πηγές 
 Βρετανική Βιβλιοθήκη, χειρόγραφα του Μπλένχαϊμ
 Bucholz, R. O. (2004). "Seymour (née Percy), Elizabeth, duchess of Somerset (1667–1722), courtier and politician". Oxford Dictionary of National Biography (online ed.). Oxford University Press. doi:10.1093/ref:odnb/21925. Retrieved 6 August 2007. (Subscription, Wikipedia Library access or UK public library membership required.)
 Bucholz, R. O. (1993). The Augustan court: Queen Anne and the decline of court culture.
 Χειρόγραφα Chatsworth House, Ντέβονσαϊρ
 Cokayne, George (1887–1898). The Complete Peerage. Sutton, Alan.
 Gregg, E. G. (1980). Queen Anne. Routledge & Kegan Paul. ISBN 9780710004000.
 Holmes, G. S. (1967). British politics in the age of Anne.
 Snyder, H. L. (1975). The Marlborough–Godolphin correspondence.
 Γραφείο Αρχείων Δυτικού Σάσεξ, αρχεία Petworth House, έγγραφα του Σόμερσετ

 Εξωτερικοί σύνδεσμοι 


Κατηγορία:Οικογένεια Πέρσι